Civilisation nuragic

Le civilisation nuragic, o nuraghic, nasceva e se evolveva in le insula Sardinia, imbraciante un periodo de tempore que va ab le plen etate del bronzo (1800 aEC) al II seculo aEC, jam in epocha roman.
Ille era le fructo del gradual disveloppamento de preessente culturas, diffuse sur le insula jam ab le neolithica, le qual tracias le plus evidente arrivate usque nos son constitute per dolmen, menhir e domus de janas. Le nomine deriva del nuraghes, imponente edificationes megalithic considerate le vestigios le plus eloquente de iste civilisation, e le function effective del qual son discusse ab al minus cinque seculos. 

Durante su historia millenari, le civilisation nuragic ha habite continue intercambios cultural e commercial cum le plus importante civilisationes mediterranee coeval, sed in le curso del V seculo aEC, le entrata in conflicto cum le imperialismo carthaginese antea e illo roman depost, decretava su declino.

Ultra al characteristic nuraghe, le civilisation del sardos antique ha producite altere monumentos, como le typic templos del aqua sacre, le tumbas del gigantes, le sculpturas in arenaria de Monte Prama, plus particular statuettas de bronzo.